46
Vnd So denne de artikele desuluen ock des gantzen handels manichuoldich
hebben de hrren Raden sodanes alle beth to morgen in bedenckent ghe¬
namen umme alsedenne dar vorderes vp to handelen
Vurder is handell gewesen van wegen des kostgeldes upp gemelter
dachfart vortert, vnd durch de Stede Lubek vnd Hamburg vorlecht etc. vnd
vorlaten derhaluen an den Copman to Brugge toschriuen umme dar
aff desuluen betalt to mogen krigen Jodoch offte deme Copmanne so se
sik beclagen nen schot tokrigen, sodans to swar zin wolde Alse denne
willen sick de Radsen in der negesten vorgadderinge na beholdenem
antworde van deme Copmanne derhaluen wider bespreken
vmme de wege to mogen finden, de kost wedderumme toentrichten
Dar na is handel gewereren van wegen der beswaringe des Copmans
Jn dennemarken vnd vorkortinge der priuilege darsuluest, Dergeliken
Van wegen der rarificatien der eindracht vnd handels durch den
herrn Cardinall etc gemaket vnde geholden
Vnd is beleut wowoll to mermalen alrede doch unfruchtbarlick
an de ko: Mt toschriuen dennoch sine gnade auermals in scryfften
tobesoken mit denstliker begeren den Copman by gnad vnd priuilege
tolaten, vnd den handell wo vorscreuen in der besten wise to ratificeren vnde
offe sodanes noch vnfruchtbar vor by gegan alsedenne wider sik
malkander tobereden, tom ende men by gnade vnde rechte bliuen moge
47
Vormer is gelese Eyn breff des Copmans van Engelant Jnholdende, dat
de ko: Mt gebaden hebbe nenerleye gudt vth synem rike toforen, sunderer by
vnd pener swarer vorplichtinger dat id nicht schole in des herrn princen van Burgundien
landt vnd gebede gebracht werden Na inholde eynes Conceptes der
vorplichtinge, in sick gantz duncker, vnd vpp behall begrepen, Dat denne
alles zu tegen priuilegie vnd gerechticheit des Copmans
Vnd is derhaluen vorlaten, an den herrn ko: to scriuen vmme den Copman
dar mede bauen priuilegie nicht tobeswaren vnde offte de priuilegie dat
nicht vormochten Alsedenne den Copman Jntgemeyne vor alle singular
personen nicht tobelasten dan offte emant darJnne brockaftich gefunden
dat dat desulue vnde nicht de gemeyne Copman offte de frommede
dar mede geholden dorffe werden
Darnegest is noch gelese eyn breff des Copmans to Lunden, vormeldende
wo de copman tor halle mercklik Jm tollen offte Costumen gelde, by
deme loden datmen blye nomet beswart werde, vnd dar neffen eyn antwort
des herrn ko: upp der wendesschen Stede scriffte derhaluen an synen g gelanget
Jnholdende dat syn gnade stets dem Copmanne geneget, vnd darumme
syner g Tolner vor sick hebbe laten vorbaden, vnde befinde nicht anderst
dan dat id wo van olden tiden geholden, noch iegen wordich geholden werde
Darup beleuet, So villichte de Copman des herrn ko: antwordes nen wetet
hefft demsuluen de auescrifft dar aff to to schicken vmme sik egentlik dar
vp offt id sick ok wy syn g. scryfft, bogene, touorkuntschuppen, vnd Wismer
dat antwort vamm copmanne gekamen mach men denne wider na gelegeheit
dar by varen datsulue is ok beleuet den Ersamen van Dantzik touerwitliken vnde
id den morgen da by gebleuen
48
Tho namiddage de clocke twe sint de herrn Radsendeboden wedderumme
vorgaddert und zo Jnterste worden gelesen enen breff, der Ersamen van Darpte
de sick wo ok vormals dorch de anderen Stede in Lifflande geschen der
vnwonlicken Seglatie na Wiborch in Sweden mit den vnsen to
afbroke des gantzen landes to Liflande geholde beclagen, vnd is dar neffen
by gesecht dat tidinge vam Holme komen sy, dat sick de russen mit den
sweden xx iarlanck scholen vordragen hebben Jn andacht eren handell
darsulnest vnde nichtlenck mit den lifandeschen Steden to holden
Dat denne alles gelanget to dersuluen stede dussen landen eyne sunderlinx
vorborch vnde beschuth zinde gruntlikem vorderue
Worup denne nach langem handell vnde bewage beleuet, wo ok vormals
upp der anderen lifflandesschen Stede scriffte vorlaten, den artikell Jmm Jar xlvii
Ascensionis domini der vnwontliken Segelacie haluen geslaten vnd dar na Anno
lxx upt nige ingesath, mit vorbeteringe, so hijr nafolget in dessen Steden
vp tohengen vnde eynen yderen warschuwinghe to donde, so desulue
hefft begrepen, vnde so dans vortan an de anderen stede by der zee belegen
vnde dergeliken an de Cunthor to Brugge vnde Lunden mit ouer
sendinge dessuluen artikels touorschriuen, umme wo van older geholden
de segelatien to mogen vorfolgen
De artikele mit syner vorbeteringe.
ludet van worden to worden also
hir nafolget
Witlich sy allen vnde Jewelken Alsedenne so mermalen upp vorgadderinge
gemeyner stede, van der dudschen henze vmme wolffart willen des
gemeynen besten, der vorbaden vnde vnwontliken reise, alse Wiborch vnde
anderst handel gewest vnde geslaten is desulften by pene Jn den recessen
bestemmet sunderlinx Anno xlvii Ascensionis domini vnde Anno lxx
Bartolomej hyr bynnen Lubek gemaket nicht touorsoken so desulfften
vnder anderen hyr nedden gescreuen inholden vnde vormogen dat de Ersamen
reder dusser wendesschen Stede Alse van den anderen steden van der
henze sunderlinx last un̄d beuell hebbende des gemeynen Copmans beste
so prouen vnde to schaffen der dar van vpt nige mit vorbeteringe
dessulffen auereynd gedragen vnde geslaten hebben alle vnd slike artikell
van den vorscreuen vorbaden reisen vnd sunderlinx Jn den Jaren vorgescreuen
Jn al oren pucten vnde artikelen, So de vormogen to vnderholden
vnd all de yenne dar anne brockaftich gefunden na inholde dersulffen
und wodernicheit der sake ungestraffet nicht tolaten dat welke
so ok by anderen steden dat belangende hebben vnde gedencken vortan
tobeforderen sik des by den eren ok mogen hebben torichten vnd vorschaden
tobewachten de artikele der vorscreuen recesserluden van worden tho
worden so hyr na volget
Jtem wente denne etlike vth der hense Coplude vnd borgere
vnde ingeferen de der gemeynen stede priuilegie bruken den Steden vn¬
horsam werden vnde ok itlike van buten der henze vorboden reise vnde
weghe soken dar auer de wolfart des gemeynen Copmans sere
wert vornichtet So hebben de vorscreuen gemeynen stede eyndrachtliken
gesloten vnde vorramet, weret dat welk borger Copman edder Jngeseten
van der dutzschen henze, edder ok Jemant anderst van buten der hense
iegen der stede ordinantien vnde baden, vorbodene reise edder Stede
vorsochten Sodane personen Enen edder mer scholten vorboret hebben ere er
der stede priuilegie vnd sodanne gudt alse se denne iegen der vorstcreuen
stede ordinatien voren vnde handelen, vnd darenbauen, ene marck
goldes der Stad desze dar ouer hebben beslagen, vnd dit willen de verscreuenen stede
strengeliken hebben geholden vnde ok also gerichtet dar des is van noden
Dussen vorbescreuen artikel hebben de gemenen stede Anno lxx to Lubeke to dage
vorgaddert vppet nyge beleuet van worden to worden berecesset vnde
vorlenget so hir nafolget
Jtem Datmen sodane erscreuen personen ok in nenen Steden van der hense
vor borger schall entfangen by der erscreuenen vnde bote
mit erer =
vorbetereinge
Vandal. civ 1505 Lubeck
Witlick sy dat nach christi gebort vnse heren dusent vc ind vefften Jar ann
dinxtedage negest na Scolastice virgine de Ersamen Radessendebaden der wendeschen
Stede alse nemptliken van Hamborch De Ersamen vnde vasten heren Hermen
Langenbeke doctor borgermeister here Bertelt vame Ryne Radman vnde
nester Johan Ropneke etcetera Secretarius van Rostock her Nicolaus Lange
Borgermeister vame Stralessunde here Ghert Leuekingk vnd here Nicolaus
Pawouw Radmanne van der Wismer her Hermen Malchow Borger¬
meister vnd here Hinrick Malchow Radman van Luneborch here
Jacob Schomaker Borgermeister here Meyneke Tobringk vnde her
Johan Witzendorp Radmanne to Lubeke to dage wesende hebben in
saken dat gemeyne beste belangende mit deme Ersamen rade darsuluest
gehandelt vnde gesloten so hier nafolget
Jnterste so de Radsendeboden des morgens to viii hure vppe deme Radhuse
vorgaddert sindt se van deme Ersamen rade to Lubeke fruntlik entfangen
vnde wilkome geheten mitgutliker bedanckinge, dat se vmme ered vor¬
scriuendes willen, vnd wolfart des gemeynen besten to dage gekamen
weren des se sick denne alles Jm namen erer oldesten, nach erbedinge ghe¬
wontlikes grotes gutwillich hebben vornemen laten
Dar negest So de werdige mester Albert Crantz doctor to dachfart
mede tokomen gefordert vmme den vorlat vnde auescheit dorch ene
vnd meister Matheus Pakebusch ock doctor Sindicum to Lubeke vnlangeder
westwert geschicket, by den deputerden des heren princen to Burgundien
vnde siner gnaden lande van Hollant Zelant vnd Westvreslant
genomen intobringen sick siner vthbliuener, dorch de Ersamen van
Hamburch leth entschuldigen So hefft desulue meister Matheus darsuluest
wer by gemelten gedeputerden westwert erholden Jngebracht
vnd den auescheit in scrifft gelesen So desulue vndere langeren Jnholt
50
Dar negest syn worden gelesen de Concepte dussen morgen beuolen Alse Jnterste
an den herrn Koningk to Dennemarken Dergeliken an den Copmanni
Engelant vnd de van Dantzik vnde zin eyndrechtigen beleuet
Dar na is handel gewest van wegen des schates dem Copmanne to
Brugge beide Jn Flandern Hollant Zelant vnd Westvreslant togeuen
vmme de vorsegelinge durch de ersamen van Lubek Hamburg vnd Luneborch
wo vpp Jungest geholdener dachfart beleuet geschen, van den
Ersamen van Rostock Stralesunt vnde Wismer ok so holden vnde
is derhaluen gelesen de artikel des Receß Anno xlvij darup durch
gemene stede van der henze gesloten vnde durch de wendeschen Stede
vnd namen der gemenen Stede vnde de Ersamen van Brunswik
vamm Jares lix lest leden am dinxedage na der xjM megede dage
vorsegelt Jn geliker gestalt wo iegenwordich am Jungesten ok
is beleuet vnde bewillet touorsegelen
vnd is darup de entschuldinge der vortogeringe worumme de
Ersamen von Rostock Stralessund vnd Wismer desuluen betherto
geweigert vorgebracht Also dat sodanes nicht quader vorsate, dan
so de breff mit sick nicht brochte wor wo vele van wat guderen
vnd wo lange dat Schot gegeuen scholde werden vormenden
s0 derhaluen beswart to werden Des auer eyn wetent hebbende
werden sick or oldesten dar sodanen litlick dergebor wol holden
Darto nach besprake durch de Ersamen van Lubek Hamburg vnde
Luneborch geantwordet, dat de breff vnde artikell des resesses
vormochte, dat de Copman vnde Schippern in Hollant Zelant
vnd Westfreslant, so wol alse in Brabant und Flanderen beide